# 

# Керектөөчүлөрдүн укуктары

Каржылык кызмат көрсөтүү чөйрөсүндө керектөөчүлөрдүн укугун коргоо: Кардар өзүнүн мүмкүнчүлүктөрүнө ылайык максаттарына жетүүгө багытталган каржылык чечимдерди терең ойлонуу менен кабыл алып жана ал үчүн жоопкерчилик алууга тийиш. Андыктан, каржылык кызматтар мүмкүн болушунча кыйла ачык-айкын болушу абзел. Каржылык уюмдар сапаттын бекем стандарттарын сактоого милдеттүү, – дегенди түшүндүрөт.

Сиз кардарларга алардын укуктары тууралуу консультациянын жүрүшүндө айтып бере аласыз. Демек, бул жерде кардардын муктаждыктары эске алынган диалог түзүлүп, сизге болгон ишеним мындан да бекемделет. Керектөөчүлөрдүн укуктары менен таанышып чыгыңыз жана консультациянын жүрүшүндө аларды кандай жол менен кардарларыңызга түшүндүрүп бере аласыз?

# Аманат

Банктык аманат келишими – бул белгилүү бир акча суммасын банкка салуу тууралуу бир тараптан банк жана экинчи тараптан кардардын ортосунда түзүлгөн келишим. Келишим эки тараптын тең укуктары менен милдеттерин камтыйт. Ал жазуу түрүндө түзүлүшү шарт.

**Келишим түзүлгөнгө чейин**

* **Каржылык уюмду эркин тандоо укугу**

Биздин банкты тандап алганыңыз үчүн ыраазычылык билдиребиз. Сизде каржылык уюмду эркин түрдө тандоо укугуңуз бар экендиги тууралуу билсеңиз керек. Биз баары Сиздин көңүлүңүздөгүдөй болушун каалайбыз.

* **Каржылык уюмдун уюмдаштыруучу, уруксат берүүчү иш кагаздары жана каржылык отчёттору менен таанышуу укугу**

Биздин банк тууралуу маалымат берүүгө уруксат этиңиз. Биздин каржылык көрсөткүчтөрүбүз жөнүндө [www.bankxy.kg](http://www.bankxy.kg) сайтынын “Биздин банк тууралуу” бөлүгүнөн таба аласыз. Эгер кааласаңыз, шилтемени Сиздин электрондук дарегиңизге жөнөтүм коём.

+ ссылка

* **Тилди тандоо укугу**

Сиз тейлөө тилин жана иш кагаздарды кыргыз же орус тилинде алуу мүмкүнчүлүгүн тандай аласыз. Иш кагаздарды биз Сизге эки тилде тең сунуштай алабыз.

+ ссылка.

* **Кардардын каржылык мүмкүнчүлүктөрүн кылдат текшерүүгө болгон укук**

*Бул учур кырдаалды жана кардардын муктаждыктарын кеңири талдоо үчүн ыңгайлуу мезгил. Мисалы, Сиз төмөндөгүдөй суроолорду бере аласыз:*

Сизге туура келген продуктту сунуштоо үчүн мен Сиздин каалоолоруңуз жана мүмкүнчүлүктөрүңүз тууралуу көбүрөөк билгим келет. Келиңиз, бул сунушталган продукттун жардамы аркылуу Сиз өз максаттарыңызга канчалык деңгээлде жете ала турганыңызды талкуулап көрөлү. Бул үчүн мен Сизге бир нече суроо менен кайрылгым келет:

Сиз өз каалооңузду качан ишке ашыргыңыз келет? Азыркы учурда ал канча турат? Сиз үзгүлтүксүз түрдө канча акча топтой аласыз? Сиз кирешелериңиз менен чыгашаларыңыздын отчётун жүргүзөсүзбү? Күнүмдүк тиричиликке жумшоого Сизде дайыма канча акча калат? Сиз кайсы жерден үнөмдөй алат элеңиз?

Ссылка

* **Продукттардын шарттары тууралуу толук жана ачык-айкын маалымат алуу укугу**

Биздин сунуштарыбыз жана келишимдин шарттары тууралуу Сизге кыйла кеңири айтып берүүгө уруксат этсеңиз:

* Биз Сиз менен... суммасына келишим түзүп жатабыз. Бул Сиздин баштапкы банктык салымыңыз.
* Сиздин салымыңыздын мөөнөтү... жыл. Мөөнөтүңүз аяктаган соң биз Сиздин каражатыңызды пайыздары менен бирге төлөп беребиз.
* Сиз ... эсебин тандадыңыз, андыктан Сиз өз аманатыңызды каалаган учурда толуктай аласыз.
* Пайыздык чен ... түзөт, пайыздар ... га чегерилет. Сиз капиталдаштыруу менен салым салууну тандадыңыз, бул анын пайыздары ... салымдын негизги суммасына кошулат дегенди түшүндүрөт.
* Аманат ачуу жана тейлөө Сиз үчүн толугу менен бекер.
* Сиздин акчаңыз Аманаттарды коргоо агенттиги тарабынан корголгон, бул банк банкроттукка учураган мезгилде да (мындай болушу күмөн) Сиздин акчаңыз кайтарылып берилет дегенди түшүндүрөт. АКА ар банктагы ар бир аманатчы үчүн 200 000 сомго чейинки суммадагы банктык аманаттарды коргоого кепилдик берет.

+ **Өз эсептериндеги акча каражаттарынын абалы жана алардын жүгүртүлүшү тууралуу маалымат алуу укугу.**

Сиз өз эсебиңиз боюнча маалыматты каалаган учурда ала аласыз. Ал үчүн болгону биздин консультация берүүчүлөрдөн көчүрмө каттарды, маалымкаттарды сурашыңыз керек болот.

+ **Тарифтердин өзгөрүшү, кардарларды тейлөөнүн тартиби жана филиалдардын иш графигинин өзгөрүшү тууралуу маалымат алуу укугу.**

Биздин банктын иш шарттары өзгөргөн учурда бул тууралуу Сизге сөзсүз түрдө кабарлайбыз.

+ ссылка

*Кардар өз максаттарына кантип жетиши керектигин билүүсү үчүн маектешүүнүн жыйынтыктарын чыгарыңыз:*

Эгерде Сиз аманаттарыңызды үзгүлтүксүз түрдө толуктап турган болсоңуз, белгиленген убакытта максаттарыңызга жете аласыз. / Бул сунуш менен Сиз максаттарыңызга толук жете элексиз, бирок ага ишенимдүү кадамдар менен жакындап жатасыз. / Мындай мыкты максатты ишке ашыруу үчүн Сизге, балким, насыя алууга туура келет. Бирок, Сиз азыр канчалык көбүрөөк топтосоңуз, алынуучу насыянын суммасы ошончолук азыраак болот. Демек, аманат топтоонун жардамы аркылуу Сиз өзүңүздүн насыя төлөө мүмкүнчүлүгүңүздү жакшырта аласыз.

**Келишим түзүү учурунда**

* **Түзүлүп жаткан келишим тууралуу толук түшүндүрмө алуу жана кол коюлганга чейинки 3 күн аралыгында келишимдин долбоорун алуу укугу**

Сиздин аманатыңыз тууралуу келишимдин долбоору менен таанышууну сунуш кылам. Биз бардыгын кеңири талкууладык, бирок ага кол коюунун алдында дагы бир ирет кылдаттык менен окуп чыгышыңызды суранам. Сиз келишимди алып кетип, бир нече күндөн соң кайра келсеңиз болот. Келишимдеги өзүңүзгө түшүнүксүз жерлердин баарын белгилеп коюшуңузду өтүнөт элем.

Ошондой эле Сизге чек-баракчаны сунуштайм, бул жерден Сиз керектөөчү катары бардык укуктарыңыз жөнүндө маалыматтарды көрө аласыз.

Муну менен катар Сиздин милдеттериңиз тууралуу дагы айтууга уруксат берсеңиз. Алар өтө көп эмес. Келишимди аткарууга таасир этүүчү бардык өзгөрүүлөр жөнүндө, мисалы, жашаган жериңизди алмаштыра турган болсоңуз, анда бул тууралуу билдирип коюуңузду өтүнөм.

+ ссылка

* **Кардар келишимдин көчүрмөсүн алууга укуктуу**

Ишеним көрсөткөнүңүз үчүн чоң рахмат! Келишимге кол коюу – Сиздин максаттарыңызды ишке ашырууга жасалган алгачкы кадам. Бул Сиздин келишимиңиздин көчүрмөсү.

+ ссылка

**Келишим түзүлгөн соң**

* **Аманаттык эсепке акча алууга болгон укук**

Сиздин аманаттык эсебиңизге түшкөн үзгүлтүксүз төгүмдөр Сизди максаттарыңызга жакындатат. Сиз каалаган учурда биздин банктын филиалдарынан жана сактоо кассаларынан аманатыңызды толуктай аласыз. Мындан тышкары, биздин банктын төлөм терминалдарынан да бул кызматты колдонсоңуз болот.

* **Келишимдин шарттарына ылайык, топтолгон акчаны каалаган убакытта кайтарып алуу жана ошондой эле пайыздарын алуу (белгилүү бир чектөөлөр менен) укугу**

+ ссылка

По истечении срока хранения срочного банковского вклада (депозита) он может быть

**+ 30 календардык күн ичинде даттанууларды жөнгө салуу укугу**

Эгерде даттанууганегиз бар болсо, бизге оозеки же жазуу түрүндө кайрылсаңыз болот. Арыздар жана сунуштар үчүн атайын китепчебизге ой-пикириңизди калтыра кетиңиз. Биз Сиздин даттанууңузга сиз кайрылган тилде 30 календардык күн ичинде кат жүзүндө жооп берүүгө милдеттүүбүз. Эгерде Сиз кайсы-бир жагдайга нааразы болсоңуз, мага же менин кесиптештериме токтоосуз түрдө кайрылууну сунуштайм. Биз сиздин жагдайыңызды тез арада чечип берүүгө аракет кылабыз. Сиз айткан кемчиликтер тейлөөбүздү жакшыртууга жардам берет деген ойдобуз.

+ ссылка **Улуттук банкка кайрылууга болгон укук**

Эгерде Сиз биз тараптан кабыл алынган чечимге макул эмес болсоңуз же укугуңуз бузулду деп эсептесеңиз, анда Кыргыз Республикасынын Улуттук банкына кайрыла аласыз. Биз үчүн Сиздин оюңуз абдан маанилүү жана бардык кемчиликтерди эске алууга аракеттенебиз. Биздин каржылык кызматтарыбызды тандаганыңыз үчүн, Сизге дагы бир ирет рахмат!

+ ссылка

# Насыя

Насыя тууралуу келишим – белгилүү бир мөөнөткө жана белгилүү бир максаттар үчүн акча каражаттарын берүү тууралуу бир тараптан банк жана экинчи тараптан кардардын ортосундагы түзүлгөн келишим. Келишим өз ичине эки тараптын тең укуктарын жана милдеттерин камтып, жазуу жүзүндө түзүлүшү зарыл.

**Келишим түзүлгөнгө чейин**

* **Каржылык уюмду эркин тандоо укугу**

Биздин банкты тандап алганыңыз үчүн ыраазычылык билдиребиз. Сизде каржылык уюмду эркин түрдө тандоо укугуңуз бар экендигин билсеңиз керек. Биз баары Сиздин көңүлүңүздөгүдөй болушун каалайбыз.

* **Каржылык уюмдун уюмдаштыруучу, уруксат берүүчү иш кагаздары жана каржылык отчёттору менен таанышуу укугу**

Биздин банк тууралуу маалымат берүүгө уруксат этиңиз. Биздин каржылык көрсөткүчтөрүбүз жөнүндө [www.bankxy.kg](http://www.bankxy.kg) сайтынын “Биздин банк тууралуу” бөлүгүнөн таба аласыз. Эгер кааласаңыз, шилтемени Сиздин электрондук дарегиңизге жөнөтүм коём. + ссылка

* **Тилди тандоо укугу**

Сиз тейлөө тилин жана иш кагаздарды кыргыз же орус тилинде алуу мүмкүнчүлүгүн тандай аласыз. Иш кагаздарды биз Сизге эки тилде тең сунуштай алабыз.

+ ссылка **Каржылык мүмкүнчүлүктөрдү кылдат текшерүү укугу**

Сизге ылайык келген продуктту сунуштоо үчүн мен Сиздин каалоолоруңуз жана мүмкүнчүлүктөрүңүз тууралуу көбүрөөк билгим келет. Келиңиз, бул сунушталган продукттун жардамы аркылуу Сиз өз максаттарыңызга канчалык деңгээлде жете ала турганыңызды талкуулап көрөлү. Сиз ар ай сайын төгүлүүчү сумманы канчалык үзгүлтүксүз төлөй ала турганыңызды жана күнүмдүк турмушуңузда кыйынчылыкка кабылбай турганыңызды кылдат текшерип чыгабыз. Бул үчүн мен Сизге бир нече суроо бергим келет.

+ ссылка

* **Продукттардын шарттары тууралуу толук жана ачык-айкын маалымат алуу укугу**

Насыя – бул узак мөөнөттүү милдеттенме. Сиз азыр өзүңүздүн келечегиңизге таасир этүүчү жана аткарууга тийиш болгон маанилүү чечим кабыл аласыз. Ошондуктан, мен Сизге келишимдин төмөндөгү шарттары тууралуу кененирээк айтып бергим келет:

* Биз белгилүү бир максатты ишке ашырууга насыя берүү үчүн келишим түзүп жатабыз. Эсиңизде болсун, бул берилген насыяны Сиз аталган максатыңызга жетүү үчүн гана пайдалана аласыз
* Насыянын суммасы... түзөт. Биз аны белгиленген убакытта накталай эмес түрдө Сиздин эсебиңизге (же Сиздин төлөм картаңызга) / накталай түрдө касса аркылуу төлөйбүз.
* Төлөмдөр графигинде Сиз төлөөнүн суммаларын жана төлөө мөөнөтүн, ошондой эле пайыздарын көрүп турасыз. Пайыздык чен жылына ... % түзөт. Эгерде Сиз берилген насыянын суммасын Сиздин төлөмдөрүңүздүн суммасы менен салыштырсаңыз, насыянын жалпы наркынын эсебин ала аласыз.
* Айып пул жана /же туум төлөбөө үчүн, бул графикти кылдат сактоо менен бардык төлөмдөрдү өз убагында жүргүзүүгө аракет кылыңыз. Төлөөнүн мөөнөтү өтүп кеткен учурда чегерилүүчү айып пул жана /же туум ... түзөт.
* Сизге насыя чет элдик валютада берилди. Валюта курсунун өзгөрүү тобокелдиги бар экендигин эсиңизден чыгарбаңыз. Эгерде Сиздин кирешеңиз улуттук валютада болсо, анда бул жагдай өзгөчө маанилүү.
* Насыя алууда үчүнчү жактардын көрсөткөн кызматы үчүн дагы кошумча чыгымдар жумшалат, мисалы, камсыздандыруу, нотариус кызматына кеткен чыгымдар ж.б. Алар болжол менен насыянын суммасынын ... % түзөт. Бул чыгымдар алдыда өзгөрүшү дагы мүмкүн.
* Сиздин насыя камсыздалат... Бул, эгер Сиз кандайдыр-бир себептер менен насыяны кайтара албай кала турган болсоңуз, биз банк катары күрөөнү колдонууга укуктуубуз дегенди түшүндүрөт. Албетте , бул башка бардык чечимдер ийгиликсиз болуп калган учурда гана болушу ыктымал. Эгер Сизде карызды төлөө жаатында кыйынчылыктар пайда болсо, анын чечимин табуу үчүн бизге токтоосуз түрдө кайрылууңузду суранабыз.
* Мыйзамга ылайык, берилген насыялар тууралуу маалыматтардын бардыгы Насыялык бюрого өткөрүлүп берилет. Биз Сиздин маалыматтарыңызды аталган бюрого беребиз, келишимге кол коюу учурунда Сиз бул шартка макул болушуңуз керек.

**Келишим түзүү учурунда**

* **Келишимге кол коюлганга чейинки 3 күн аралыгында келишимдин долбоорун, ага тиркелген бардык иш кагаздар менен биргеликте көрсөтүү жана аны толугу менен түшүндүрүү укугу**

Бул – насыя тууралуу келишимдин долбоорунун Сизге берилген нускасы. Аны кылдат окуп чыгышыңызды суранам. Биз Сизге түшүндүрүп берүүбүз үчүн өзүңүзгө түшүнүксүз болгон жагдайлардын баарын белгилеп чыксаңыз. Сиз ошондой эле тышкы консультацияга дагы кайрыла аласыз. Эгерде Сиз макул болсоңуз, үч күн аралыгында келишимге кол коюу үчүн жолугушуу боюнча макулдашуу максатында телефон чалууга уруксат бериңиз.

Ошондой эле Сизге чек-баракча берем, бул жерде керектөөчү катары Сиздин бардык укуктарыңыз жана милдеттериңиз жазылган.

Келишимди аткарууга таасир этүүчү бардык өзгөрүүлөр, мисалы, Сиз жашаган жериңизди

алмаштыра турган болсоңуз, анда бул тууралуу билдирип коюңузду өтүнөм.

* **Кардар келишимдин долбоорун алууга укуктуу**

Ишеним көрсөткөнүңүз үчүн чоң рахмат! Бул Сиздин келишимиңиздин көчүрмөсү. Алдыга койгон пландарыңыздын ишке ашуусуна ийгиликтерди каалайбыз! Кандайдыр-бир суроолор пайда боло турган болсо, ар дайым бизге кайрыла аласыз.

**Келишим түзүлгөн соң**

* **Кардардын насыя алуудан баш тартуу укугу**

Сиз келишимге кол коюп, бирок акчаны ала элек болсоңуз, насыя алуудан баш тартууга укугуңуз бар. Андыктан, келишим менен дыкат таанышып чыгууңузду өтүнөм.

Ссылка

* **30 календардык күн ичинде банкка жазуу түрүндө кабарлоо менен бирге насыяны толугу менен же кандайдыр-бир айып пул санкцияларысыз мөөнөтүнөн мурун төлөй алуу укугу**

Ошондой эле, эгерде мүмкүнчүлүгүңүз жана каалооңуз болсо мөөнөтүнөн мурун насыяны толугу менен же бөлүп төлөөгө боло турганын айта кетейин. Эгер бул тууралуу 30 календардык күн ичинде бизге жазуу түрүндө кабарласаңыз эч кандай айып пул төлөбөйсүз.

+ ссылка

**Пролонгация же карыздын түзүмүн өзгөртүү тууралуу өтүнүч менен банкка кайрылуу укугу**

Биз Сизге кызмат көрсөткөнүбүзгө абдан кубанычтабыз! Кандайдыр-бир суроолор же каалоо-тилектер пайда болсо, бизге кайрылууңузду суранабыз. Ал тургай, келишим түзүлгөн соң дагы биз, мисалы, Сиздин насыянын түзүмүн өзгөртүү маселелерин карап чыга алабыз. Кирешеңиз өзгөргөн учурда бул айрыкча маанилүү.

+ ссылка

**30 календардык күн ичинде даттанууларды жөнгө салуу укугу**

Эгер Сизде даттанууганегиз бар болсо, бизге оозеки же жазуу түрүндө кайрылсаңыз болот. Арыздар жана сунуштар үчүн атайын китепчебизге ой-пикириңизди калтыра кетиңиз. Биз Сиздин даттанууңузга сиз кайрылган тилде 30 календардык күн ичинде кат жүзүндө жооп берүүгө милдеттүүбүз. Эгерде Сиз кайсы-бир жагдайга нааразы болсоңуз, мага же менин кесиптештериме токтоосуз түрдө кайрылууну сунуштайм. Биз сиздин жагдайыңызды тез арада чечип берүүгө аракет кылабыз. Сиз айткан кемчиликтер тейлөөбүздү жакшыртууга жардам берет деген ойдобуз.

+ ссылка

**Улуттук банкка кайрылууга болгон укук**

Эгерде Сиз биз тараптан кабыл алынган чечимге макул эмес болсоңуз же укугуңуз бузулду деп эсептесеңиз, анда Кыргыз Республикасынын Улуттук банкына кайрыла аласыз. Биз үчүн Сиздин оюңуз абдан маанилүү жана бардык кемчиликтерди эске алууга аракеттенебиз. Биздин каржылык кызматтарыбызды тандаганыңыз үчүн, Сизге дагы бир ирет рахмат!

+ ссылка